### Beslutning

Forslaget blev på byrådsmødet den 24. juni 2020 henvist til Magistraten med henblik på at indgå i budgetdrøftelserne for 2021.

**Budgetforslag fra SF og ALT**

Til kamp mod stress i [adresse]

Beslutningspunkter:

* Der afsættes midler til at [adresse] opretter to stressklinikker.

* [adresse] intensiverer indsatsen for et godt arbejdsmiljø og for at reducere stress blandt egne medarbejdere og indgå samarbejde med private arbejdspladser om det samme.

* Sundhed og Omsorg bedes beskrive yderligere initiativer mod stress

Begrundelse:

Stress er en af de helt store folkesygdomme i [adresse]. Op mod 300.000 lider af alvorlige stresssymptomer, og stress anslås at koste samfundet 14 milliarder kroner om året, i form af tabte arbejdsdage, tidlige dødsfald og udgifter til sundhedsvæsenet. Også [adresse] er hårdt ramt af stress, og det har store menneskelige, sociale og økonomiske omkostninger.

Det mener vi er et kæmpe problem. Der er behov for at borgerne i [adresse] skal have mulighed for at få mere ro på. For at gøre det kræver det en meget mere aktiv og forebyggende indsats mod stress. Stress er en sygdom, der skal tages meget alvorligt, og for at gøre det kræver det bedre mulighed for at borgerne kan blive behandlet og bedre forebyggelse.

Derfor foreslår Alternativet og SF at der oprettes to stressklinikker. Københavns Kommune har haft gode erfaringer med at oprette stressklinikker, hvor borgerne i København har haft mulighed for at indgå i behandlingsforløb. Evalueringen af behandlingsforløbet i stressklinikkerne viser positive effekter på ikke bare stresssymptomer, men også søvnbesvær og depressionssymptomer.

Derudover foreslår vi også at kommunen intensiverer indsatsen mod stress, blandt egne ansatte. Også her kan vi lade os inspirere af Københavns Kommune. Her har man haft gode erfaringer med at udbrede viden om stress, samt redskaber til at reducere stress på arbejdspladsen. Disse redskaber handler både om at spotte stresssymptomer blandt medarbejdere, men også hvordan man som arbejdsplads kan være med til at modvirke stress. Redskaberne skal både målrettes ledere, MED-repræsentanter og medarbejdere i kommunen. Ligeledes vil det være relevant at vidensdele, erfaringsudveksle og inspirere på tværs af de private og det offentlige arbejdsmarked, så der udvikles flere indsatser der forebygger stress og hjælper mennesker der er blevet ramt af stress.

I SF og Alternativet er vi overbeviste om, at det både menneskeligt og økonomisk vil være en god prioritering at investere i at forebygge stress.

Stillet af Maren Gregersen (Å), Josephine Kristoffersen (SF), Jon Kristensen (SF) og Bøje Nørgaard (SF)

### Sagens forløb

24-06-2020 [adresse]
Forslaget blev på byrådsmødet den 24. juni 2020 henvist til Magistraten med henblik på at indgå i budgetdrøftelserne for 2021.